KBANK ถูกถอดชื่อออก MSCI มีผล 7 มิ.ย. “กรภัทร” ชี้ไม่กระทบพื้นฐาน แนะ “รอจังหวะช้อน”
KBANK ถูกถอดชื่อออก MSCI มีผล 7 มิ.ย. "กรภัทร" ชี้ไม่กระทบพื้นฐาน แนะ "รอจังหวะช้อน"
KBANK ถูกถอดชื่อออก MSCI มีผล 7 มิ.ย. "กรภัทร" ชี้ไม่กระทบพื้นฐาน แนะ "รอจังหวะช้อน"
2 มิ.ย. 2564

ผู้สื่อข่าวรายงานว่า นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านทาง Kaohoon TV Online รายการ “ข่าวหุ้นเจาะตลาด” วันนี้ (2 มิ.ย.64) ว่าได้รับรายงานมาจาก MSCI ประกาศระหว่างการถอดหุ้นธนาคารกสิกรไทย จำกัด (มหาชน) หรือ KBANK ออกจากการคำนวณดัชนี MSCI ทั้งหมด ซึ่งจะมีผลราคาปิดวันศุกร์นี้ คิดเป็นเม็ดเงิน 55 ล้านเหรียญ ผลจาก NVDR ใกล้เต็ม 25%
ขณะที่วานนี้ (1 มิ.ย.) FTSE ได้ปรับลดน้ำหนักการลงทุนของไทยใน FTSE All World Ex ซึ่งปรับลดน้ำหนัก KBANK NVDR ลง 32 ล้านเหรียญ
สำหรับคำแนะนำในการลงทุน KBANK นั้น เนื่องจากประเด็นดังกล่าวไม่ได้ส่งผลกระทบต่อปัจจัยพื้นฐานของ KBANK จึงมองเป็นโอกาสทยอยเข้าซื้อหลังราคาปรับตัวลดลงได้
อย่างไรก็ตามมองว่าประเด็นดังกล่าวอาจส่งผลกระทบต่อ Sentiment เชิงลบในกลุ่มหุ้นธนาคารไทยพาณิชย์วันนี้เล็กน้อย
ทั้งนี้ ผู้สื่อข่าว “ข่าวหุ้นธุรกิจออนไลน์” สำรวจข้อมูลจากทางเว็บไซต์ของ MSCI พบว่า ทาง KBANK จะถูกถอนออกจาก MSCI Global Standard Indexes โดยจะมีผลวันที่ 7 มิ.ย. 2564
อนึ่ง ราคาหุ้น KBANK ล่าสุด ณ เวลา 11.04 น. อยู่ที่ 120.50 บาท ลบ 2 บาท หรือ 1.63% สูงสุดที่ 121.50 บาท ต่ำสุดที่ 119 บาท ด้วยมูลค่าการซื้อขาย 3.40 พันล้านบาท
ทั้งนี้ KBANK ได้ปรับเกณฑ์การถือครอง NVDR ตามธนาคารแห่งประเทศไทย (ธปท.) ที่กำหนดให้ NVDR ถือครองหุ้น KBANK ได้ไม่เกิน 25% โดย ณ วันที่ 31 พ.ค.2564 การถือหุ้นของ Thai NVDR ใน KBANK อยู่ในปริมาณที่ใกล้อัตราที่ได้รับอนุญาต โดยมีจำนวนหุ้นที่ถือครอง 577,992,882 24.39 หุ้น คิดเป็น 24.39%